EkBass/fiwiki-20250220-pages-articles huggingface dataset:
Chedi Hammami

Chedi Hammami (, s. 16. kesäkuuta 1986 Sfax, Tunisia) on tunisialainen jalkapalloilija. Puolustavana keskikenttäpelaajana ja tarvittaessa myös laitapuolustaja pelaava Hammami edustaa Kuwaitin valioliigassa pelaavaa Al Kuwaitia. ==Seurajoukkueura== Hammami aloitti uransa CS Sfaxienin riveissä kaudella 2005–2006. Tuolloin joukkue sijoittui Tunisian pääsarjassa neljänneksi ja sai seuraavaksi kaudeksi paikan Afrikan Confederation Cupiin. Toisella kaudellaan (2006–2007) Hammami teki kaksi maalia kauden aikana.Chadi Hammami a inscrit 2 buts lors de la saison 2006/2007 Kawarji Viitattu 10.6.2012 Avausmaalinsa hän teki Tunisian pääsarjassa heti ensimmäisessä ottelussaan EGS Gafsaa vastaan. Confederation Cupissa joukkue selvitti tiensä aina kuudentoista parhaan kierrokselle. Kaudella 2007–2008 Hammami jatkoi Confederation cupin taivaltaan heinäkuussa 2007. Joukkue voitti oman lohkonsa ja eteni loppuotteluun Al-Merreikhiä vastaan, jonka se voitti yhteismaalein 5–2.CAF Confederation Cup 2007 Goalzz Viitattu 10.6.2012 Tunisian pääsarjassa joukkue sijoittui kymmenenneksi, mutta pääsi uudelleen Confederation Cupiin voitettuaan sen kuluneella kaudella. Hammami onnistui kerran maalinteossa Tunisian pääsarjassa CA Bizertinia vastaan.Chadi Hammami a inscrit 1 but lors de la saison 2007/2008 Kawarji Viitattu 10.6.2012 Kaudella 2011–2012 Hammami nousi joukkueensa johtavaksi maalintekijäksi Tunisian pääsarjassa. Hän oli onnistunut tekemään yhdeksän maalia, kun joukkue päätti tehdä kahden vuoden jatkosopimuksen Hammamin kanssa, joka ulottuisi vuoteen 2014 asti.Club Sfaxien et Chadi Hammami : un accord en vue Foot Plus 7.6.2012 Viitattu 10.6.2012 Hän kuitenkin siirtyi kesken kauden Kuwaitiin, Al Kuwaitin riveihin. ==Maajoukkueura== Hammami pelasi ensimmäisen maaottelunsa vuonna 2007 Tunisian maajoukkueessa. Hän pelasi kahdeksan ottelua vuoden 2010 MM-kisojen karsinnoissa ja tuli myöhemmin valituksi vuoden 2010 Afrikan mestaruuskisoihin. Ensimmäisen maalinsa Hammami teki vuoden 2014 MM- karsintaottelussa Päiväntasaajan Guineaa vastaan. Hammami valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Tunisian kisat päättyivät alkulohkoon. ===Maaottelumaalit=== # Päivämäärä Pelipaikka Vastustaja Tilanne Lopputulos Kilpailu 1 2. kesäkuuta 2012 Tunisia 3 – 1 3 – 1 2014 MM-karsinnat ==Saavutukset== * Pohjois-Afrikan Cup-voittajien cup: 2009 * Tunisian cup: 2009 * Afrikan Confederation Cup: 2007, 2008 ==Lähteet== ==Aiheesta muualla== * FIFA.com * National Football Teams * Weltfussball Luokka:Tunisialaiset jalkapalloilijat Luokka:Vuonna 1986 syntyneet Luokka:Elävät henkilöt
Ullensaker

Ullensaker on Norjan kunta Oslon suurkaupunkialueella. Se sijaitsee Akershusin läänissä, ja sen hallinnollinen keskus on Jessheim. Naapurikuntia ovat pohjoisessa Eidsvoll, idässä Nes, etelässä Lillestrøm ja lännessä Gjerdrum sekä Nannestad. ==Väestö== Ullensakerissa on ollut suhteellisen tasaista väestönkasvua viimeisten vuosikymmenten aikana, 2000-luvun ensivuosikymmenellä määrä lisääntyi noin tuhannella vuosittain. Vuoden 2023 alussa Ullensakerissa oli 42 866 asukasta. Hallintokeskus Jessheimin lisäksi Ullensakerissa sijaitsevat Kløftan, Sandin, Borgenin, Algarheimin ja Nordkisan taajamat. Historiallisia väkilukuja:Väestönlukuja, Ssb.no Vuosi Väkiluku 1951 9,195 1960 11,351 1970 14,852 1980 16,781 1990 18,121 2000 20,160 2002 21,942 2007 25,966 ==Liikenne== Norjan pääasiallinen kansainvälinen lentoasema, Oslo-Gardermoenin lentoasema sijaitsee Ullensakerin kunnassa. ==Historia== Ullensakerissa on ollut asutusta 6000 vuotta sitten. Kunnan nimen "Ull" on peräisin Skandinaavisesta mytologiasta ja "Aker" tarkoittaa maataloutta. Ull (villa) on maan mytologiassa metsästyksen ja urheilun jumala. Ullensakerin kirkko sijaitsee paikassa, jossa ennen osoitettiin kunnioitusta Ullille. Ullensaker oli alue, jossa oli varhain sivistynyttä yhteiskuntaa. Goottihistorioitsija Jordanes kirjoitti, että Raumariciae-heimo asui Mjøsa- ja Øyeren-järvien välisellä alueella. Pohjois-Euroopan suurin hautausmaa Raknehaugen vihjaa, että Ullensaker oli keskeinen alue sivistyksen kehityspaikkana. Kunnassa on yli 90 hautaa, jotka ovat peräisin Viikinkien ajalta.http://akershus.kulturnett.no/Historie/Lokalhistorie/romerike/Ullensaker_pages/histoire_ullensaker.htm Ullensakers historie - tidligste tider ===Nähtävyydet=== * Raknehaugen - Pohjois-Euroopan suurin hautausmaa * Trandumskogen - muistopaikka, jossa saksalaiset teloittivat 173 norjalaista, 15 venäläistä ja 6 brittiä toisen maailmansodan aikana. * Gardermoen kulturpark - Alue Gardemoenin lentokentän läheisyydessä, josta on tehty kulttuuri- ja nähtävyyskeskus. ==Lähteet== ==Aiheesta muualla== * Ullensakerin kulttuurikartta * Ullensaker kino * Gardermoenin kulttuuripuisto *
Nautor

thumb|254px|Kolme Swan 36 -venettä vuosilta 1969–1970. Nautor Oy Ab on Pietarsaaressa sijaitseva suuria, nopeita ja ylellisiä Swan-purjeveneitä valmistava veneveistämö. Nautorin perusti vuonna 1966 Pekka Koskenkylä tavoitteenaan valmistaa sarjatyönä 11-metristä lasikuituista purjevenettä joka tunnetaan nimellä Swan 36. Sittemmin tätä ensimmäistä venemallia valmistettiin lähes sata kappaletta. Vuonna 1974 Swan 65 -vene s/y Sayula II voitti maailmanympäri­purjehduskilpailun Whitbread Round the World Race, mikä siivitti Nautorin mainetta laadukkaiden ja nopeiden veneiden valmistajana maailmalla. Swan-veneillä on samassa kilpailussa saatu hyviä tuloksia tämän jälkeenkin kun vuonna 1978 King’s Legend -niminen Swan 65 sijoittui toiseksi häviten niukasti Cornelis van Rietschotenin Flyer-veneelle. Vuonna 1986 Swan 651 -vene Fazer Finland sijoittui kolmanneksi, joka on toistaiseksi paras suomalaismiehistön saavuttama tulos Whitbread-kilpailussa. Vuoteen 2023 mennessä Nautor on valmistanut yli 2 350 venettä. Suurin osa niistä on edelleen purjehduskunnossa. Ensimmäiset veneet suunnitteli Sparkman & Stephens, mutta vuodesta 1979 alkaen veneet ovat olleet German Frersin käsialaa. Kolmas Nautorin käyttämä tunnettu kansainvälinen venesuunnittelija on Ron Holland. Vuonna 1979 Nautor sai Tasavallan Presidentin vientipalkinnon. Vuodesta 1998 alkaen yritys on ollut italialaisomistuksessa, kun UPM-Kymmene myi Nautorin Leonardo Ferragamolle ja ryhmälle sijoittajia. Vuosina 2024–2028 omistus siirtyy italialaiselle Sanlorenzo-konsernille. Vuonna 2022 Nautor toimitti asiakkailleen yhteensä 25 venettä. Malliston pienimmät, 48-jalkaiset veneet muodostivat noin puolet toimituksista. Tällainen vene maksaa noin 1,5 miljoonaa euroa. Vuonna 2022 valmistettiin myös yksi 30-metrinen Swan 98, joka maksoi reilut kymmenen miljoonaa euroa. Malliston suurimpien Swan 128 -veneiden hintalappu on yli 30 miljoonaa euroa. Vuonna 2022 tuotetuista veneistä yksi jäi Suomeen. == Mallisto 2021 == Vuonna 2021 Nautorin mallistoon kuuluu 12 purjevenemallia kooltaan välillä 11 m – 38 m, sekä yksi 13,23-metrinen moottorivene. Mallisto on jaettu kolmeen sarjaan: ClubSwan, Swan ja MaxiSwan. ClubSwaneissa tavoitellaan suorituskykyä; MaxiSwanit ovat räätälintyönä tehtyjä luksuspursia; Swan-sarja pyrkii tarjoamaan ylellisiä mutta nopeita matkaveneitä. * ClubSwan: 36, 50, 80, 125 * Swan: 45, 54, 58, 65, 78 * MaxiSwan: 88, 98, 120 == Aiempia malleja == * Swan 36 *Swan 53 * Swan 60 FD * Swan 60 RS *Swan 65 * Swan 66 FD * Swan 66 S * Swan 80 FD * Swan 80 S * Swan 80 RS * Swan 90 FD * Swan 90 S * Swan 95 FD * Swan 95 S * Swan 105 FD * Swan 105 S * Swan 105 RS * Swan 115 FD * Swan 115 S ==Tunnettuja asiakkaita== Mikael Lilius ja Berndt Brunow hankkivat yhdessä vuonna 2008 Swan 66 -purjeveneen.http://www.taloussanomat.fi/kulutustavarat/2008/06/06/liliuksen- luksusvene-matkaa-valimerelle/200815391/12 ==Lähteet== == Kirjallisuutta == * == Aiheesta muualla == * Nautor. * S&S; Swan Owners Association. Luokka:Pietarsaarelaiset yritykset Luokka:Suomalaiset veneenvalmistajat
Swan

Swan-, Svan-, Swahn-, Svahn ja Swann-nimisiä henkilöitä: * Anni Swan (1875–1958), suomalainen kirjailija * Annika Svahn (1600- ja 1700-luvuilla), suomalainen papin tytär ja isonvihan aikainen sotavanki * Astrid Swan (s. 1982), suomalainen muusikko ja laulaja * C. G. Swan (1839–1916), suomalainen opettaja, lehtimies ja oppikirjojen julkaisija * Curt Swan (1920–1996), yhdysvaltalainen sarjakuvataiteilija * Ebba Svahn, o.s. From (1915–2006), suomalainen pikajuoksija * Elli Swan (1868–1954), suomalainen opettaja ja koulun johtaja * Erik Svahn eli Ericus Matthiæ (k. 1709), suomalainen pappi ja runoilija * Ethel Swahn-Luutonen (1908–1985), suomalainen näyttelijä ja kuvataiteilija * Gunde Svan (s. 1962), ruotsalainen maastohiihtäjä * Helge Svahn (1924–1970), suomalainen jalkapalloilija * Isabel Swan (s. 1983), brasilialainen purjehtija * Jeffrey Swann (s. 1951), yhdysvaltalainen pianisti * J. E. Svan (1837–1883), suomalainen pikakirjoittaja ja Haminan kadettikoulun opettaja * Johan Swan (1600-luvulla), ruotsalainen pikakirjoittaja * Joseph Swan (1828–1914), brittiläinen fyysikko ja kemisti * Juha Svahn (s. 1977), suomalainen pituushyppääjä * Juha Svahn (s. 1955), suomalainen näyttelijä * Julia Svan (s. 1993), ruotsalainen maastohiihtäjä * Katie Swan (s. 1999), brittiläinen tennispelaaja * Kyle Swann (s. 1990), yhdysvaltalainen näyttelijä * Leonie Swann (s. 1975), saksalainen rikoskirjailija * Linn Svahn (s. 1999), ruotsalainen maastohiihtäjä * Lyyli Swan (1872–1974), suomalainen mielisairaanhoitaja, Lapinlahden sairaalan ylihoitaja * Marie Svan (s. 1963), ruotsalainen maastohiihtäjä * Oscar Swahn (1847–1927), ruotsalainen kilpa- ampuja ja olympiavoittaja * Riittamaija Swan, suomalainen diplomaatti * Robert Swan (s. 1956), brittiläinen tutkimusmatkailija ja ympäristöaktivisti * Sanna Svahn (s. 1975), Länsi-Uudenmaan hyvinvointialueen johtaja * Senja Svahn (s. 1973), dosentti ja verkostoasiantuntija * Toini Swan (1870–1949), suomalainen kirjailija, kääntäjä ja opettaja. ===Entisenä sukunimenä=== * Saimi Järnefelt, o.s. Swan (1867–1944), suomalainen suomentaja, taidemaalari Eero Järnefeltin puoliso ==Fiktiiviset henkilöt== *Bella Swan, päähenkilö Stephenie Meyerin kirjasarjassa Houkutus *Charles Swann, henkilö Marcel Proustin kirjassa Kadonnutta aikaa etsimässä *Charlie Swan, henkilö Stephenie Meyerin kirjasarjassa Houkutus *Elizabeth Swann, henkilö Pirates of the Caribbean -elokuvissa *Weatherby Swann, henkilö Pirates of the Caribbian -elokuvissa *Emma Swan, henkilö Once Upon a Time -sarjassa ==Muita merkityksiä== * svanin kieli, Georgiassa puhuttu kartvelilainen kieli * Nautor valmistaa Swan-veneitä * Swan 36, Nautorin ensimmäinen Swan-malli * Swan 65, Nautorin 1971–1989 valmistettu Swan-malli * Swan Song Records levy-yhtiö * Black Swan, Darren Aronofskyn ohjaama yhdysvaltalainen elokuva vuodelta 2010 * The Swan Road, Drudkhin albumi * HMAS Swan (D61), Australian laivaston River-luokan torpedovenehävittäjä sk:Labuť (rozlišovacia stránka)
Veenendaal

Veenendaal on kunta ja kaupunki keskellä Alankomaita, Utrechtin provinssissa. Asukkaita kunnassa on 62 058 (31.12.2008) ja väestötiheys on 3 166 as./km². Kunnan pinta-ala on 19,81 neliökilometriä, josta vettä on 0,21 km². Veenendaalin pormestarina toimii Ties Elzenga. Kunnassa on 2 900 yritystä ja 553 kauppaa. Veenendaalin naapurikunnat ovat Rhenen etelässä, Utrechtse Heuvelrug lännessä, Renswoude pohjoisessa sekä Gelderlandin provinssiin kuuluva Ede pohjoisessa ja idässä. Vuonna 1997 Veenendaal valittiin Euroopan vihreimmäksi kaupungiksi ja vuonna 2004 puolestaan Alankomaiden. Tšekissä sijaitseva Olomouc on Veenendaalin yhteistyökaupunki. == Tunnettuja asukkaita == *Rob Barel (1957), yleisurheilija ja triathlonisti *Stef Bos (1961), laulaja *DJ Jean (1968), DJ *Yuri Landman (1973), muusikko, kirjailija *Gerald Troost (1978), säveltäjä, laulaja, lastenkirjailija * Headhunterz (1985), äänitetuottaja, remixaaja, DJ == Lähteet == == Aiheesta muualla == * Virallinen kotisivu * Historiallista tietoa ja valokuvia Veenendaalista Luokka:Utrechtin kunnat
Mehdi Ben Dhifallah

Mehdi Ben Dhifallah (, s. 6. toukokuuta 1983 Kelibia, Tunisia) on tunisialainen jalkapalloilija. Hyökkääjänä pelaava Ben Dhifallah on ilman seuraa. ==Ura== Ben Dhifallah aloitti ammattilaisuransa ES Zarzisin joukkueessa, jossa hän pelasi vuosina 2004-2007. Kesällä 2007 Ben Dhifallah siirtyi Tunisian kärkijoukkueseen kuuluvaan ES Saheliin ja onnistui maalinteossa kahdeksan kertaa sijoittuen Tunisian maalipörssin toiseksi. Toisella kaudella hän jäi maaleitta ja kolmannella kaudella 2009-2010 Ben Dhifallah jäi ilman peliaikaa. Tammikuussa 2010 ES Sahel päätti lainata hyökkääjän loppukaudeksi Libyan pääsarjaan Annasrin joukkueeseen, jossa hän juhli kauden päätteeksi Libyan cupin voittoa. Kesäkuussa 2010 Ben Dhifallah siirtyi puolen vuoden sopimuksella sudanilaiseen Al-Merreikhiin.Ben Dhifallah, six mois à Al Merrikh du Soudan infosfoot. 28.6.2010 Viitattu 28.6.2010 Hän onnistui maalinteossa kahdesti, kun joukkue sijoittui kauden päätteeksi Sudanin pääsarjassa toiseksi ja voitti Sudanin cupin. Ben Dhifallah jätti seuran sopimuksensa päätyttyä.Charleroi : Ben Dhifallah en joker ? FootAfrica 365 3.12.2010 Viitattu 4.12.2010 Ben Dhifallah kävi harjoittelemassa tammikuussa Espérancen mukana ja oli kirjoittaa sopimuksen, joka kuitenkin kaatui siirtoajan umpeuduttua. Tunisian jalkapalloliitto oli aiemmin kuitenkin pidentänyt oman maan sarjan siirtoaikaa tammikuun loppuun saakka, maassa vellonneiden levottomuuksien vuoksi.Mehdi Ben Dhifallah ne sera pas « Sang et Or » infosfoot. 31.1.2011 Viitattu 3.2.2011 Heinäkuussa 2012 Ben Dhifallah siirtyi Stade Tunisieniin, jossa hän pelasi seitsemän ottelua tekemättä maaliakaan. Ben Dhifallah siirtyi kuitenkin helmikuussa 2012 Puolaan Widzew Łódźiin, jossa hän teki heti avausottelussaan maalin. ==Saavutukset== * Tunisian cup: 2005 * Tunisian mestaruus: 2007 * Afrikan Super Cup: 2008 * Libyan cup: 2009 * Sudanin cup: 2010 ==Lähteet== ==Aiheesta muualla== * FIFA.com * Weltfussball * National Football Teams * Transfermarkt * Fiche joueur - Mehdi Ben Dhifallah Luokka:Tunisialaiset jalkapalloilijat Luokka:Vuonna 1983 syntyneet Luokka:Elävät henkilöt
Yassin Mikari

Yassin Salim Mikari (, s. 9. tammikuuta 1983 Thalwil, Sveitsi) on tunisialainen jalkapalloilija, pelipaikaltaan vasen laitapuolustaja. Hän edustaa Sveitsin Axpo Super Leaguessa pelaavaa FC Luzernia. ==Seurajoukkueura== Mikari aloitti jalkapalloilun FC Unterstrassin ja FC Zürichin junioreissa, josta hän siirtyi Grasshopperin edustukseen vuonna 2001. Jäätyään lähes ilman peliaikaa hän siirtyi kauden 2003-2004 alussa alemmalla sarjatasolla pelanneeseen Luzerniin, jossa peliaikaa tuli huomattavasti enemmän. Mikari kuitenkin siirtyi tammikuussa 2005 kesken kauden toiseen samalla sveitsin sarjatasolla pelanneeseen Winterthuriin. Hyvien otteiden myötä hänen vanha seuransa Grasshopper osti laitapuolustajan tammikuussa 2007. Mikari nousi samalla aloituskokoonpanoon ja esitti hyviä otteita. ===Sochaux=== Myöhemmin kauden 2008-2009 lopulla ranskalaisseura Sochaux osti Mikarin tammikuussa 2009 loukkaantuneen Carlos Alberto Carlaon korvaajaksi.Tunisia's Yassin Mikari Signs For Sochaux Goal.com 3.1.2009 Viitattu 24.12.2009 Pian siirtonsa jälkeen Mikari kertoi halunneensa pelata jossain vaiheessa uraansa Ranskan pääsarjassa Ligue 1:ssä.Yassin Mikari Living His French Dream Goal.com 10.1.2009 Viitattu 24.12.2009 Sittemmin Mikari vakiinnutti paikkansa Sochaux'n laitapuolustajana. Kaudella 2009–2010 hän pelasi yhteensä kolmekymmentä sarjaottelua ja teki kaksi maalia. Ensimmäinen niistä syntyi 28. marraskuuta 2009 kotiottelussa Nicea vastaan. Ottelu päättyi 1–0. Myös Mikarin toinen maali oli ottelun voittomaali, kun 13. joulukuuta 2009 kotiottelussa Grenoblea vastaan ottelu päättyi 1–0 voittoon. Kausi 2010–2011 Mikarilta meni loukkaantumisen myötä sivuun ja hän pelasi kauden aikana vain kuusi ottelua. Hän joutui olemaan poissa pelikentiltä seitsemän kuukauden ajan, kunnes palasi kauden lopussa pelaamaan Stade Brestoisia vastaan 2. huhtikuuta 2011. Edelliskauden loukkaantumisen myötä Mikari aloitti kauden kaksi ensimmäistä otteluaan vaihdosta. Sittemmin syyskuusta lähtien Mikari pelasi joukkueensa avauksessa täydet minuutit. ==Maajoukkueura== Mikari edusti Sveitsin maajoukkuetta alle 21-vuotiaissa seitsemän ottelun verran. Vuodesta 2007 alkaen Mikari on edustanut aikuisten tasolla toista kotimaataan Tunisiaa. Ensimmäisen maajoukkue maalinsa Mikari teki Seychellejä vastaan pelatussa MM-karsintaottelussa 11. lokakuuta 2008. Mikari on edustanut Tunisiaa kaksissa arvokisoissa vuoden 2008 ja 2010 Afrikan-kisoissa. Mikari palasi takaisin maajoukkueeseen 23. maaliskuuta 2013 pelatessaan edellisen kerran Tunisian paidassa 5. syyskuuta 2010. Hänet valittiin avauskokoonpanoon AM-kisojen karsintaottelussa Sierra Leonea vastaan.Tunisie : Avec Haggui et Mikari FootAfrica 365 23.3.2013 Viitattu 24.3.2013 ==Saavutukset== *Sveitsin- mestaruus: 2003 ==Lähteet== ==Aiheesta muualla== * FIFA.com * Weltfussball * National Football Teams * Transfermarkt * Yassin Mikarin profiili LFP:ssä Luokka:Tunisialaiset jalkapalloilijat Luokka:Sveitsiläiset jalkapalloilijat Luokka:Vuonna 1983 syntyneet Luokka:Elävät henkilöt
Fateh Gharbi

Fateh Gharbi (s. 12. maaliskuuta 1983 Sfax) on tunisialainen jalkapalloilija. Pelipaikaltaan laitapuolustaja. Hän edustaa Ligue Professionnelle 3:ssa OC Kerkennahia. ==Maajoukkueura== Gharbi on edustanut Tunisian maajoukkuetta vuodesta 2008 lähtien, mutta on pelannut vaihtelevasti maaotteluita. Ensimmäisen maalinsa hän teki 2013 AM-kisojen karsintaottelussa Sierra Leonea vastaan 8. syyskuuta 2012. ==Saavutukset== *Arabian Mestarien liiga: 2004 *Tunisian mestaruus: 2005 *CAF Confederation Cup: 2007, 2008 ==Aiheesta muualla== * FIFA.com * Weltfussball * National Football Teams Luokka:Tunisialaiset jalkapalloilijat Luokka:Vuonna 1983 syntyneet Luokka:Elävät henkilöt
32\. SS-divisioona 30 Januar

32\. SS-vapaaehtoiskrenatööridivisioona 30 Januar () oli toisen maailmansodan aikana Saksan Waffen-SS:ään kuulunut sotilasyksikkö. Se koottiin useiden eri yksiköiden osista ja rippeistä sekä SS:n upseerikoulun oppilaista tammikuussa 1945 taistelemaan alati etenevää Neuvostoliiton puna-armeijaa vastaan. == Perustaminen == Yksikkö perustettiin Kurmarkin harjoitusalueella kansallissosialistisen puolueen 12 vuotta aiemmin tapahtuneen valtaannousun muistopäivänä 30. tammikuuta 1945. == Palvelus == Divisioonan osat lähetettiin taisteluun itärintamalle välittömästi muodostamisensa jälkeen. Helmikuussa yksikössä oli noin 12 000 miestä ja se taisteli Oder-joen ja Frankfurtin alueella. Divisioona tuhottiin Halben taistelussa Berliinin lähellä sodan viimeisten päivien aikana, mutta osia siitä antautui myöhemmin Yhdysvaltain armeijalle. == Komentajat == Divisioonankomentajina olivatLexikon der Wehrmacht: *SS-Standartenführer Johannes Mühlenkamp 30. tammikuuta 1945 - *SS- Standartenführer Joachim Richter 5. helmikuuta 1945 - *SS-Oberführer Adolf Ax 17. helmikuuta 1945 - *SS-Standartenführer Hans Kempin 15. maaliskuuta 1945 - == Lähteet == * Feldgrau.com * Axishistory.com === Viitteet === Luokka:Waffen- SS:n yksiköt Luokka:Divisioonat
Saint-Brieuc

Saint-Brieuc Perustiedot Valtio: Région: Bretagne Departementti: Côtes-d'Armor Pinta-ala: 21,88 km² Asukasluku: 46 437 (2006) Asukastiheys: 2 122,3 as./km² Kaupunginjohtaja: Bruno Joncour 2008–2014 Kotisivu: Saint-Brieuc Saint-Brieuc ([sɛ̃.bʁi.jø],Vallerie, Erwan : L'Art et la manière de prononcer ces sacrés noms de lieux de Bretagne, Le Chasse-Marée/ArMen, 1996, s. 228. bretoniksi San-Brieg, gallon kielellä Saent- Bérieu tai Saent Berioec) on kaupunkikunta Luoteis-Ranskassa. Hallinnollisesti se kuuluu Côtes-d'Armorin departementtiin ja Bretagnen alueeseen. Kaupunki on ollut yksi Bretagnen yhdeksän historiallisen hiippakunnan keskuksista. == Lähteet == == Aiheesta muualla == Luokka:Ranskan kaupungit Luokka:Côtes-d’Armorin kunnat
Fred Allen

Fred Allen (synt. John Florence Sullivan) (31. toukokuuta 1894 Cambridge, Massachusetts, Yhdysvallat - 17\. maaliskuuta 1956 New York, New York, Yhdysvallat) oli yhdysvaltalainen radio- ja televisiokoomikko, joka aloitti uransa vaudeville -taiteilijana.Encyclopædia Britannica 2009 Student and Home Edition. Sullivan aloitti uransa jonglöörinä ja vatsastapuhujana taiteilijanimellä Fred St. James (myöhemmin Fred James). Vuosina 1915-1916 hän osallistui vaudeville -ryhmänsä mukana kiertueelle, joka ulottui Australiaan, Uuteen-Seelantiin ja Havaijille. Palattuaan kiertueelta hän otti itselleen lopullisen taiteilijanimensä Fred Allen, ja samoihin aikoihin hänen ohjelmistonsa alkoi painottua komediaan. Uransa radiossa Allen aloitti vuonna 1932, esiintyen useissa CBS:n ohjelmissa, kunnes 1934 hän sai oman ohjelmansa Town Hall Tonight, johon vuonna 1939 aloittanut The Fred Allen Show pohjautui. Fred Allenin lisäksi ohjelmassa esiintyi myös hänen vaimonsa Portland Hoffa. Allen kirjoitti itse lähes kaikki ohjelman 273 jaksoa. Fred Allen kuoli 61-vuotiaana. Hänellä on kaksi tähteä Hollywood Walk of Famella. Lisäksi hän on päässyt Radio Hall of Fameen. ==Lähteet== == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Hollywood Walk of Fame Luokka:Radio Hall of Fame Luokka:Vaudeville- esiintyjät Luokka:Vuonna 1894 syntyneet Luokka:Vuonna 1956 kuolleet
Dmitri Torbinski

Dmitri Jevgenjevitš Torbinski (, s. 28. huhtikuuta 1984 Norilsk, Neuvostoliitto) on venäläinen jalkapalloilija, pelipaikaltaan keskikenttäpelaaja. Torbinski aloitti ammattilaisuransa vuonna 2002 Spartak Moskovassa, jossa hän pelasi vuoteen 2007 asti pelaten 43 ottelua ja tehden niissä kolme maalia. Vuonna 2005 hän oli lainalla Spartak Tšeljabinskissa. Talvella 2008 hän liittyi Lokomotiv Moskovaan. Vuonna 2007 Torbinski teki ensiesiintymisensä maajoukkueessa, jossa hän on tähän mennessä pelannut 12 ottelua ja tehnyt kaksi maalia. Hänet valittiin Venäjän joukkueeseen Sveitsin ja Itävallan Euroopan-mestaruuskisoihin vuonna 2008. ==Maajoukkuemaalit== # Aika Stadion Vastustaja Maali Tulos Kilpailu 1\. 23. huhtikuuta 2008 Lužniki, Moskova, Venäjä 5-0 6-0 Ystävyysottelu 2\. 21. kesäkuuta 2008 St. Jakob-Park, Basel, Sveitsi 2-1 3-1 EM-kilpailut 2008 Luokka:Venäläiset jalkapalloilijat Luokka:Vuonna 1984 syntyneet Luokka:Elävät henkilöt
Bob Elliott

Robert Brackett ”Bob” Elliott (26. maaliskuuta 1923 Boston, Massachusetts – 2. helmikuuta 2016 Cundy’s Harbor, Maine) oli yhdysvaltalainen koomikko. Hän tuli tunnetuksi radiosta Bob ja Ray -kokoonpanon jäsenenä yhdessä Ray Gouldingin (1922–1990) kanssa. Elliott pääsi Gouldingin kanssa Radio Hall of Fameen vuonna 1995. Hän oli näyttelijä Chris Elliottin isä. == Lähteet == == Aiheesta muualla == * Luokka:Yhdysvaltalaiset koomikot Luokka:Radio Hall of Fame Luokka:Vuonna 1923 syntyneet Luokka:Vuonna 2016 kuolleet
Porsche Carrera Cup

Porsche Carrera Cup on joukko useissa maissa ajettavia yhden merkin autourheilusarjoja. Sarjoissa on aluksi ajettu Porsche 911 Carrera Cup -autoilla ja myöhemmin Porsche 911 GT3 Cup -autoilla. Sarjoissa on kolme eri tasoa, joista ylin on Porsche Supercup. Supercup-kilpailuja ajetaan usein Formula 1 -kilpailujen ohella, mutta ei kaikissa tapahtumissa. Toisena tasona ovat kansalliset sarjat Australiassa, Ranskassa, Saksassa, Italiassa, Japanissa ja Yhdistyneessä kuningaskunnassa, sekä kansainväliset sarjat useissa Aasian maissa ja Pohjoismaissa. Kolmas taso ovat pienemmät sarjat, joita kutsutaan nimillä Porsche GT3 Cup Challenge, Porsche GT3 Cup Trophy tai Porsche Sprint Challenge. == Historia == Sarja on perustettu Porsche 944 Turbo Cupin jälkeen.Porsche – Internetseite: Carrera Cup 1990-luku 2000-luku 2010-luku 2020-luku 0 1 2 3 4 5 6 7 8 9 0 1 2 3 4 5 6 7 8 9 0 1 2 3 4 5 6 7 8 9 0 1 2 3 4 5 6 7 8 9 Saksa Porsche Carrera Cup Deutschland Ranska Porsche Carrera Cup France Japani Porsche Carrera Cup Japan Yhdistynyt kuningaskunta Porsche Carrera Cup Great Britain Australia ACCC ACCC Porsche Carrera Cup Australia Aasia Porsche Carrera Cup Asia Pohjoismaat Porsche Carrera Cup Scandinavia Brasilia Porsche Carrera Cup Brasil Italia Porsche Carrera Cup Italia Benelux Porsche Carrera Cup Benelux Pohjois-Amerikka PCCNA ;Huomioita Australian Carrera Cup Championship (ACCC) Porsche Carrera Cup North America (PCCNA) Kansainvälisellä tasolla on ajettu myös Porsche Carrera World Cup -sarja vuonna 2011. == Pistejärjestelmä == Skandinavian sarjassa pisteitä annetaan 15 kuljettajalle, yksi lisäpiste paalupaikalle ajaneelle sekä yksi lisäpiste nopeimman kierroksen ajaneelle. Sijoitus 1. 2. 3. 4. 5. 6. 7. 8. 9. 10. 11. 12. 13. 14. 15. Pisteet 25 20 17 14 12 10 9 8 7 6 5 4 3 2 1 Vierailevat kuljettajat eivät saa kuljettajan eikä tallien pisteitä eikä palkintorahoja. == Lähteet == Luokka:Urheiluautosarjat Luokka:Porsche
Mark Webber (näyttelijä)

Mark Webber (s. 19. heinäkuuta 1980) on yhdysvaltalainen näyttelijä. Hän syntyi Minneapolisissa. Kymmenvuotiaasta hän asui Philadelphiassa, jossa hän eli taustaltaan osin suomalaisen yksinhuoltajaäitinsä Cheri Honkalan kanssa asunnottomana.Mark Webber - "Rising Star" Recipient Kurjista kasvuolosuhteista huolimatta Webber pääsi opiskelemaan Philadelphia’s High School for the Creative and Performing Artsiin ja esiintyi ensi kertaa elokuvassa vuonna 1998. Webber on esiintynyt kymmenissä elokuvissa ja voittanut muun muassa Philadelphian elokuvajuhlien Rising Star -palkinnon. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt Luokka:Amerikansuomalaiset henkilöt
Ivan Sajenko

Ivan Ivanovitš Sajenko (, s. 17. lokakuuta 1983 Maslovka, Voronežin alue, Venäjän SFNT, Neuvostoliitto) on venäläinen jalkapalloilija, pelipaikaltaan hyökkäävä keskikenttäpelaaja. Hän edustaa Venäjän valioliigassa pelaavaa FK Spartak Moskovaa. Sajenko aloitti ammattilaisuransa Karlsruher SC:n joukkueessa 2. Bundesliigassa vuonna 2001. Edustettuaan välillä venäläistä FC Fakel Voronežiä hän palasi Karlsruheen kausiksi 2002–2005. Hän pelasi seuran paidassa Saksan toiseksi korkeimmalla sarjatasolla kaikkiaan 86 ottelua tehden 21 maalia. Kausilla 2005–2008 hän edusti Bundesliiga-seura 1. FC Nürnbergiä. Hän pelasi seuran väreissä 83 pääsarjaottelua ja teki 18 maalia. Elokuussa 2008 hän siirtyi Moskovan Spartakiin. Sajenko pelasi Venäjän alle 21-vuotiaiden maajoukkueessa vuoden 2006 EM-kisojen karsinnoissa. Ensimmäisen kerran hänet valittiin miesten maajoukkueeseen EM-karsintaotteluun Kroatiaa vastaan syyskuussa 2006. Hän ei kuitenkaan mahtunut vielä tuolloin pelaavaan kokoonpanoon. Maajoukkuedebyyttinsä Sajenko teki 11. lokakuuta 2006 Viroa vastaan tultuaan vaihdosta kentälle ottelun loppuhetkillä. Sajenko kuului Venäjän joukkueeseen Sveitsin ja Itävallan EM-kilpailuissa 2008. Tultuaan kahdessa alkulohkon ottelussa vaihdosta kentälle hän pääsi avauskokoonpanoon puolivälieräottelussa Alankomaita vastaan, jonka Venäjä voitti jatkoajan jälkeen 3–1. Hän oli avauskokoonpanossa myös tappiollisessa välieräottelussa Espanjaa vastaan. == Lähteet == *Henkilötiedot bundesliiga.de -sivustolta *Bundesliigan ottelutilastot fcn.de -sivustolta *Uran tilastot Luokka:Venäläiset jalkapalloilijat Luokka:Vuonna 1983 syntyneet Luokka:Elävät henkilöt
Michael Banducci

Michael Banducci (syntynyt Torontossa Kanadassa, asuu Traverse Cityssä Michiganissa) on yhdysvaltalainen pokeriammattilainen. Hän on urallaan voittanut yhden World Series of Poker -rannekkeen. Michiganilainen Banducci on käynyt Hopen collegea. Vuoden 2007 WSOP:ssa Banducci selviytyi finaalipöytään 1 500 dollarin no limit hold'em -turnauksessa ollen lopulta viides. Ensimmäisen turnausvoittonsa hän saavutti seuraavan vuoden WSOP:ssa, jossa voitti 1 000 dollarin no limit turnauksen (lisäostomahdollisuus). Voitostaan hän ansaitsi 636 736 dollaria. WSOP-voittonsa aikaan Banducci oli 23-vuotias ja ei ollut kokopäiväisesti tehnyt muuta työtä kuin pokerinpeluuta. Kesäkuussa 2008 Banduccin pokeriuran turnausansiot ylittivät 0,9 miljoonaa dollaria. == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Schuyler Fisk

Schuyler Elizabeth Fisk (s. 8. heinäkuuta 1982) on yhdysvaltalainen näyttelijä. Hän syntyi Los Angelesissa Sissy Spacekin ja Jack Fiskin tyttärenä. Perhe muutti pian Virginiaan. Fisk aloitti uransa teatterissa, mutta teki elokuvadebyyttinsäkin jo vuonna 1995 (Lastenlikkojen klubi). Myöhemmin hän on esiintynyt muiden muassa elokuvissa Rokulipäivä (2000) ja Orange County (2002). Fisk on aloittanut myös uran muusikkona. == Aiheesta muualla == * Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt
Zena Grey

Zena Lotus Grey (s. 15. marraskuuta 1988) on yhdysvaltalainen näyttelijä. Hänet tunnetaan esimerkiksi elokuvista Rokulipäivä (2000), Max Keeble – Kosto elää (2001) ja In Good Company (2004). Grey on Alex Greyn ja Allyson Greyn tytär. == Aiheesta muualla == * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Vaanila

Vaanila on kylä Lohjalla. Se sijaitsee aivan Lehmijärven vieressä. ==Katso myös== *Heikki Heikinpoika Vaanila *Vaanilan kartano Luokka:Lohjan kunnan kylät
Ramana Maharshi

Sri Ramana Maharshi (30. joulukuuta 1879 – 14. huhtikuuta 1950) oli intialainen henkinen mestari. Hän syntyi tamili hindu bramiini -perheeseen Tiruchuzhissa, Tamil Nadussa. Kuusitoistavuotiaana hän lähti Arunachalaan Tiruvannamalaihin, vuorelle jota hindut pitävät pyhänä, ja eli siellä koko loppuelämänsä. Sri Ramanan mukaan hänen opetustensa puhtain muoto oli voimakas hiljaisuus, joka säteili hänen läsnäolostaan ja hiljensi siihen virittyneet mielet. Hän antoi suullista opetusta vain niiden hyödyksi, jotka eivät kyenneet ymmärtämään hänen hiljaisuuttaan.Talks with Sri Ramana Maharshi Kun häneltä kysyttiin neuvoa, hän suositteli itsekyselyä nopeimpana tienä mokšaan. Vaikka hänen pääopetuksensa edusti nondualismia, advaita-vedantaa ja jnana- joogaa, hän suositteli myös bhakti-joogaa, ja antoi hyväksyntänsä useille eri tekniikoille.Sri Ramana's approval of other practices == Lähteet == ==Aiheesta muualla== ===Englanniksi=== *The official Bhagavan Sri Ramana Maharshi website. *David Godman - Author - contains many articles and translated works of or about Ramana Maharshi. *Kheper article, information on Sri Ramana Maharshi. *Bhagavan-Ramana.org Site (Comprehensive, extensively sourced information on Ramana Maharshi). *The official Russian Bhagavan Sri Ramana Maharshi website. Luokka:Hindulaiset gurut Luokka:Intialaiset filosofit Luokka:Vuonna 1879 syntyneet Luokka:Vuonna 1950 kuolleet Luokka:Seulonnan keskeiset artikkelit
Yhdeksän teesiä

Yhdeksän teesiä on Jarkko Martikaisen runokokoelma ja kaikkiaan toinen kirja. Sen julkaisi Like helmikuussa 2008. Kirja sisältää runoja, aiheinaan nykyihmisen suhde muun muassa työhön, aikaan, rahaan, kanssaihmisiin ja -eläimiin sekä itseensä. Se on jatkoa Martikaisen esikoiskirjalle Pitkät piikit ja muita kertomuksia (2005). Yhdeksän teesiä on julkaistu myös äänikirjana, lukijana Jarkko Martikainen itse. == Lähteet == * Like Kustannuksen kirjaesittely * Jarkko Martikaisen blogikirjoitus aiheesta * Luokka:Suomalaiset runokokoelmat Luokka:Vuoden 2008 kirjat
Josef Holeček

Josef Holeček (25. tammikuuta 1921 Říčany – 20. helmikuuta 2005 Praha, Tšekki) oli Tšekkoslovakiaa edustanut ratameloja ja olympiavoittaja. Holeček saavutti kanadalaisyksiköiden 1000 metriltä olympiakultaa Lontoossa 1948 ajalla 5.42,0 ja Helsingissä 1952. Hän voitti myös MM-mitaleja.Olympics at Sports- Reference.com == Lähteet == * Josef Holeček Bio, Stats and Results Olympics at Sports-Reference.com === Viitteet === == Aiheesta muualla == * Databaseolympics.com Luokka:Tšekkoslovakialaiset melojat Luokka:Tšekkoslovakialaiset olympiavoittajat Luokka:Vuonna 1921 syntyneet Luokka:Vuonna 2005 kuolleet
Lehmijärvi (Lohja)

Lehmijärvi on melko pieni järvi, mutta silti Lohjan neljänneksi suurin järvi Lohjanjärven, Hiidenveden ja Hormajärven jälkeen. Se sijaitsee Vaanilan, Vanhakylän, Koikkalan, Hongiston ja Lehmijärven kylässä. Järven rannoilla on useita lomamökkejä. Järvellä on yksi yleinen uimaranta, Timpurinranta. Pitkänomaisessa järvessä on vain muutamia saaria, joista suurimmat ovat Savisaari, Isosaari ja Raatosaari. Suurin syvyys on noin 18 m. Lehmijärven rannalla sijaitsee Lohjan seurakunnan omistama Saarikon leirikeskus, jossa järjestetään muun muassa rippileirejä. Järvellä sijaitsee myös Helsingin seurakuntayhtymän leirikeskus Lohiranta. Järvi laskee pohjoiseen, Hiidenveteen. Lasku-uomana oleva oja laskee Hiidenveden Kiihkelyksenselkään Vihdin Vesikansassa. ==Lähteet== Luokka:Lohjan järvet Luokka:Karjaanjoen vesistö
Josh Peck

Joshua Michael "Josh" Peck (s. 10. marraskuuta 1986) on yhdysvaltalainen näyttelijä ja koomikko. Hänet tunnetaan varsinkin Nickelodeonin tilannekomediasta Drake & Josh. Muuten hän on esiintynyt esimerkiksi The Amanda Show'ssa sekä elokuvissa, joiden joukossa ovat Rokulipäivä (2000), Max Keeble – Kosto elää (2001) ja Drillbit Taylor (2008). == Aiheesta muualla == * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt Luokka:Yhdysvaltalaiset lapsinäyttelijät
Jade Yorker

Jade Yorker (s. 16. kesäkuuta 1985) on yhdysvaltalainen näyttelijä. Hän teki elokuvadebyyttinsä vuonna 1998 (Rankkaa peliä) ja on myöhemmin esiintynyt muun muassa Rokulipäivässä (2000). == Aiheesta muualla == * Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt Luokka:Yhdysvaltalaiset lapsinäyttelijät
Detox

Detox voi tarkoittaa seuraavia: * detox-kuuri, puhdistuskuuri, jonka väitetään poistavan kehosta haitallisia aineita * Detox, Dr. Dren julkaisematon sooloalbumi * ”Detox”, Millencolin-yhtyeen kappale vuodelta 2008
José Bosingwa

José Bosingwa da Silva (s. 24. elokuuta 1982 Kinshasa, Zaire) on portugalilainen jalkapalloilija, pelipaikaltaan oikea laitapuolustaja. 183 senttimetriä pitkä Bosingwa edustaa englantilaista Queens Park Rangersia. Bosingwa muutti Zairesta Seiaan, Portugaliin hyvin nuorena portugalilaisen isänsä ja kongolaisen äitinsä kanssa. Jalkapalloilijan urallaan hän on ehtinyt edustaa Chelsean lisäksi portugalilaisseuroja Freamundea, Boavistaa ja Portoa, jonne José Mourinho hankki hänet kaudeksi 2003/04. Bosingwa sai kauden aikana vastuuta kohtalaisesti 11 liigaottelussa ja teki ensiesiintymisensä Mestarien liigassa 16. syyskuuta 2003 Partizania vastaan. Yhteensä hän pelasi kahdeksassa ottelussa yllätyksellisesti Porton voittoon päättyneessä kilpailussa. Seuraavalla kaudella 2004/05 Bosingwan pelipaikaksi vakiintui alkuperäisen keskikenttäpelaajan paikan sijaan oikean puolustajan paikka ja Paulo Ferreiran ja Carlos Secretárion siirtojen myötä hän nousi Porton vakituiseen avauskokoonpanoon. Hän oli tärkeässä osassa Porton voittaessa viiden peräkkäisen kauden aikana neljä liigamestaruutta. Kautta 2004/05 varjosti kuitenkin vakava liikenneonnettomuus, johon Bosingwa joutui neljän jalkapalloilijaystävänsä kanssa Porton kaupungin lähellä sijaitsevassa Valongossa. Hän ajoi ylinopeutta Jeep-maastoautollaan märällä moottoritiellä ja menetti auton hallinnan sillä seurauksella, että se suistui tieltä ja kieri pitkin pengertä leimahtaen sitten liekkeihin. Kyydissä oli muun muassa silloinen Boavista-pelaaja Nélson. Kaikki matkustajat selvisivät ilman loukkaantumisia lukuun ottamatta pikkuseura Os Minhocasia edustanutta Sandro Luísia, jonka vasen jalka jouduttiin amputoimaan. Bosingwa sai tapahtuneen johdosta rangaistukseen seuraltaan. 11\. toukokuuta 2008 Porto tiedotti, että Bosingwa ja Chelsea olivat päässeet sanalliseen sopimukseen pelaajan siirrosta Englantiin 2008 EM-kisojen jälkeen. Hän allekirjoitti Chelsean kanssa kolmivuotisen sopimuksen ja Porto sai siirtokorvausta 20,5 miljoonaa euroa. Bosingwa siirtyi vapaana pelaajana Queens Park Rangersiin 17. elokuuta 2012 ja teki seuran kanssa kolmen vuoden sopimuksen. == Maajoukkueura == Tasaisen hyvien seuratason suoritustensa ansiosta Bosingwa nousi Portugalin maajoukkueeseen vuonna 2007. Hän nousi pian maajoukkueen vakiopelaajaksi syrjäyttäen Miguelin oikean puolustajan paikalta. Junioritasolla Bosingwa oli ehtinyt edustaa Portugalia muun muassa olympialaisissa 2004 ja alle 21-vuotiaiden EM-kisoissa samana vuonna. Aikuisten tasolla hänet valittiin ensimmäisen kerran arvokisoihin 2008 EM-turnaukseen, jossa hän oli aloituskokoonpanossa Portugalin kaikissa kolmessa merkityksellisessä ottelussa. Hänet valittiin myös kisojen tähdistöjoukkueeseen. == Saavutukset == * Portugalin mestaruus: 2004, 2006, 2007, 2008 * Portugalin cupin voitto: 2006 * Portugalin supercupin voitto: 2004, 2006 * Intercontinental Cupin voitto: 2004 * Mestarien liigan voitto: 2004, 2012 == Lähteet == Luokka:Portugalilaiset jalkapalloilijat Luokka:Vuonna 1982 syntyneet Luokka:Elävät henkilöt
Emmanuelle Chriqui

Emmanuelle Sophie Anne Chriqui (s. 10. joulukuuta 1975 Montréal, Quebec, Kanada) on kanadalainen näyttelijä. Chriqui syntyi Montrealissa marokonjuutalaisille vanhemmille. Hän on esiintynyt useissa televisiosarjoissa ja elokuvissa; jälkimmäisten joukossa ovat muun muassa 100 kimmaa (2000), Rokulipäivä (2000), Ihmisjahti (2003) ja Viiden päivän sota (2011). Chriquin pitkäaikaisin televisiorooli on ollut sivuosa Sloan McQuewickinä HBO:n Entouragessa vuosina 2005–2011. Hänet tunnetaan myös Mentalist-sarjasta, jossa hän näytteli sarjamurhaaja Red Johnin apuria Lolerei Martinsia. Chriqui sijoittui vuonna 2006 Maxim-lehden Hot 100 -listan 37. sijalle. Tammikuussa 2010 verkkosivusto AskMen.com valitsi hänet vuoden 2009 kauneimmaksi naiseksi. == Aiheesta muualla == * * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1975 syntyneet Luokka:Elävät henkilöt
Desmond Harrington

Desmond Harrington (s. 19. lokakuuta 1976 Savannah, Georgia) on yhdysvaltalainen näyttelijä. Hän on esiintynyt muiden muassa elokuvissa Surmanloukku (2001), Aavelaiva (2002), Ihmisjahti (2003), Love Object (2003), 3-Way (2004) ja Exit Speed (2008) sekä televisiosarjoissa Dexter ja Gossip Girl. == Aiheesta muualla == * * Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Jussi Aaltonen

Jussi Aaltonen (s. 15. huhtikuuta 1965) on tamperelainen muusikko. Hänet tunnetaan parhaiten Mustat Enkelit -yhtyeen laulusolistina. Jussi Aaltonen on Popeda-yhtyeen Pate Mustajärven siskonpoika ja tuurannut Mustajärveä Popedan keikoilla. Jussi Aaltosen poika Valtteri Aaltonen on Rockwalli -nimisen bändin laulaja. ==Diskografia== ===Singlet=== * Musta aurinko nousee (2008) * Ihana aamu (2008) * Tämä yö (2010) * Villi pohjola (2012) * Kohti parempaa päivää (2014) * Ollako vai eikö olla (2014) * Uudelleen (2015) * Suomi 100-v (2017) ===Mustat Enkelit=== === Albumit === * Guru (2007) * Voimakenttä (2008) * Rakkauden kaava (2010) * Kuudestoista aamu (2012) === Singlet === * Ilmakitaransoittaja (2005) * Ei aina voi voittaa / Nyt olen vapaa (2006) * Voimakenttä (2007) * Nyt aika on (2008) * Kaksi maailmaa / Onnen pohjasakkaa (2008) * Hän pukee sinut huntuun (2009) * Tuhansien rantojen maa (2010) * Kuudestoista aamu (2011) == Lähteet == == Aiheesta muualla == * Jussi Aaltosen esittely Mustat Enkelit-yhtyeen sivuilla . Luokka:Suomalaiset rocklaulajat Luokka:Vuonna 1965 syntyneet Luokka:Elävät henkilöt
Jeremiah Wright

thumb|250px|Jeremiah Wright Jeremiah Alvesta Wright, Jr. (s. 22. syyskuuta 1941) on Chicagon Trinity United Church of Christ -seurakunnan aiempi pappi. Pastori Wright oli Yhdysvaltain demokraattisen puolueen presidenttiehdokkuutta tavoittelevan Barack Obaman pappi. Pastori Wright tuli laajempaan maailmanlaajuiseen tietoisuuteen nimenomaan Obamaan liittyvien yhteyksiensä vuoksi. Amerikkalainen ABC-televisiokanava esitti maaliskuussa 2008 lähetyksessään otteita pastori Wrightin saarnoista. Saarnat ovat eräiltä osin luonnehdittavissa poliittisesti sävyttyneiksi ja näkemyksiltään liian radikaaleiksi amerikkalaiselle keskivertoäänestäjälle. Wright väittää eräässä saarnassaan Yhdysvaltain toimivan Ku Klux Klanin alaisuudessa ja sanoo Yhdysvaltain hallituksen omalla ulkopoliittisella toiminnallaan "kerjänneen" syyskuun 11. päivän iskut Yhdysvaltain maaperälle. Vuodelta 2003 olevassa saarnassaan Wright toistaa useasti ilmausta "God damn America" (suom. Jumala kirotkoon Amerikan). Maaliskuussa 2008 Barack Obama oli kommentoitunut yleisesti Jeremiah Wrightin mielipiteitä ennen ABC:n uutista siten, että "pastori Wright on kuin vanha setä, joka sanoo asioita, joista en ole aina samaa mieltä ("is like an old uncle who says things I don't always agree with"). Myöhemmin Obama ilmoitti 31.5.2008 eroavansa Chicagon Trinity United Church of Christ -seurakunnasta, vaikka Jeremiah Wright oli jo aiemmin vuoden 2008 alussa vetäytynyt papin tehtävistä eläkkeelle eikä siten enää tuossa vaiheessa toiminut Obaman pappina. ==Lähteet== Luokka:Yhdysvaltalaiset papit Luokka:Vuonna 1941 syntyneet Luokka:Elävät henkilöt
Isaiah Washington

thumb|Isaiah Washington vuonna 2008. Isaiah Washington (s. 3. elokuuta 1963) on yhdysvaltalainen näyttelijä. Hän syntyi Houstonissa, Texasissa, ja valmistui vuonna 1981 Willowridge High Schoolista. Hän palveli ilmavoimissa ja opiskeli Howardin yliopistossa. Washingtonin isä kuoli henkirikoksen uhrina vuonna 1976.Heart to Heart with Isaiah Washington Afroamerikkalainen Washington polveutuu oletettavasti sierraleonelaisesta mendekansasta. Hän onkin perustanut Gondobay Manga Foundation -hyväntekeväisyysjärjestön, joka pyrkii parantamaan maan asukkaiden elämänlaatua.Gondobay Manga Foundation: Mission Statement Washington tunnetaan esimerkiksi televisiosarjoista Eloonjääneet ja Greyn anatomia, josta hänet kuitenkin potkittiin T. R. Knightin kanssa syntyneen kiistan jälkeen. Hän on esiintynyt myös lukuisissa elokuvissa, kuten Pahin rikos (1999), Exit Wounds (2001) ja Aavelaiva (2002). == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
Ron Eldard

Ronald Jason ”Ron” Eldard (s. 20. helmikuuta 1965) on yhdysvaltalainen näyttelijä. Hän syntyi seitsemästä lapsesta toiseksi nuorimpana Long Islandilla, New Yorkissa. Varhaista menestystä tuleva näyttelijä sai osakseen nyrkkeilijänä. Eldard teki elokuvadebyyttinsä vuonna 1989. Hän on sittemmin esiintynyt muun muassa elokuvissa Kun aseet vaikenevat (1998) ja Aavelaiva (2002). == Aiheesta muualla == * Luokka:Yhdysvaltalaiset näyttelijät Luokka:Vuonna 1965 syntyneet Luokka:Elävät henkilöt
Purkaminen

Purkaminen voi tarkoittaa seuraavia asioita: * Sopimuksen purkaminen eli purku, sen välitön lakkauttaminen. * Tuomion tai hallintopäätöksen purkaminen eli purku, sen oikeusvaikutusten poistaminen ja päätöstä edeltävän oikeustilan palauttaminen. * Romuttaminen, elinkaarensa päähän tulleiden esineiden tarkoituksellinen hajottaminen.
Vaanilan kartano

Vaanilan kartano on Hiidenveden rannalla, Lohjan Vaanilassa sijaitseva kartano. Lohjan museon vintillä on Vaanilan kartanosta peräisin oleva kärryjen ja vaunujen kokoelma. Sarjaa Angela ja ajan tuulet kuvattiin kartanolla, ja kartano esiintyykin sarjassa Andersinin suvun maalaiskartanona. Kartanon päärakennus ja pihapiiri ovat nykyään yksityisomistuksessa. Sen omistaa Marja Tiura. ==Historia== 1600-luvulla rusthollari Heikki Heikinpoika Vaanila liitti yhteen Vaanilan kaikki viisi tilaa. Päätilat olivat Bergvik ja Jakobsberg. Vuosina 1701-1864 kartanon omisti Forsmanin suku ja sen jälkeen muun muassa Baer, Hammar sekä Bergroth -suvut. Vuonna 1879 kunnallisneuvos Carl Heitmannille osti kartanon. Heitmann perusti kartanon maille sanatorion. ==Lähteet== ==Kirjallisuutta== * Luokka:Lohjan kartanot
Taidegraafikko

Taidegraafikko on kuvataiteilija, joka luo taideteoksia grafiikan tekniikoiden avulla. Taidegraafikko tekee kuvia pääasiassa erilaisilla painomenetelmillä, joissa kuva piirretään, raaputetaan, syövytetään tai valotetaan kuvalaatalle, josta otetaan vedoksia. Painetut vedokset katsotaan uniikeiksi taideteoksiksi, ja tavallisesti yhdestä kuvalaatasta valmistetaan vain tietty määrä vedoksia. Taidegrafiikan menetelmätyyppejä ovat kohopainomenetelmät, syväpainomenetelmät, laakapainomenetelmät ja serigrafia eli silkkipaino. Taidegrafiikka on teknisesti hyvin vaativa taiteen laji, ja sen hallitseminen edellyttää pitkää ja monipuolista koulutusta. Taidegraafikon työskentelytavat ovat muotoutuneet perinteisistä käsityöläisten työtavoista. Taidegrafiikan muodoista metalligrafiikkaa on tehty kaikkein vanhimmista ajoista saakka. == Katso myös == *Suomen Taidegraafikot *Graafinen suunnittelu *Taidemaalari == Lähteet == == Aiheesta muualla == *Taidegraafikon ammatinkuvaus (Ammattinetti) Luokka:Taidealan ammatit * Luokka:Taidegrafiikka
Kati (yritys)

Oy Kati Ab Kalajoki (tai Kalajoen Timanttikairaus) on malminetsinnän palveluihin erikoistunut urakointiyhtiö, jonka päätoimialana ovat timanttikairaukset sekä niihin liittyvät mittaukset. Yritys on tehnyt kairauksia Suomessa, Ruotsissa, Norjassa ja Grönlannissa. Yhtiö on perustettu vuonna 1980 ollen tiettävästi Suomen ensimmäinen yksityisomisteinen timanttikairausurakoitsija, ja sen päätoimipaikka on Raution kylässä Kalajoella. Yrityksellä on 130 täysipäiväistä työntekijää. Yritys valmistaa kairausyksikkönsä konepajassaan. Vuonna 2015 se kairasi Espoossa Suomen syvimmän timanttikairausreiän, jonka syvyys oli 2015 metriä. Reikä toimi St1 Deep Heat -projektin testausreikänä. Yrityksen asiakkaita ovat suuret ja pienet malminetsintä- tai kaivosyritykset, rakennuskiviteollisuus, ympäristötutkimuslaitokset, voimayhtiöt, kunnat, seutukunnat sekä erilaiset julkisen sektorin yhtiöt ja yhteisöt. Merkittävin osa työstä tehdään malminetsintä- ja kaivosyhtiöille. Vuonna 2013 Kati sai Tampereen Euromining- messutapahtumassa Vuoden Ympäristöteko-palkinnon. Palkinnon myösni Suomen Kaivosteollisuus ry. Yhtiö on kehittänyt patentoidun suljetun kierron järjestelmän, jolla kairauksessa syntyvä hienojakoinen kiviaines erotetaan huuhteluvedestä ja voidaan kuljettaa pois tutkimusalueelta. Suljettu kierto myös vähentää kairauksen veden kulutusta jopa 95 %. == Aiheesta muualla == *Oy KATI Ab nettisivut *Vuoden ympäristöteko tiedote *Vuoden ympäristöteko lehdistötilaisuus Luokka:Suomalaiset kaivosyhtiöt Luokka:Kalajoki
Peter Whitehead

Peter Whitehead (12. marraskuuta 1914 Menston, Englanti, Iso-Britannia – 21. syyskuuta 1958 Lasalle, Ranska) oli englantilainen kilpa-autoilija. Hän voitti Le Mansin 24 tunnin ajon vuonna 1951 yhdessä Peter Walkerin kanssa ajaessaan Jaguaria. Whitehead ajoi Formula 1 -sarjassa 1950-luvun alussa ja saavutti yhden palkintopallipaikan ja sai yhteensä 4 MM-pistettä. Peter Whitehead sai surmansa vuoden 1958 Tour de France Automobile kilpailun yhteydessä kun hänen veljensä Grahamin kuljettama Jaguar syöksyi sillalta rotkoon. Autoa kuljettanut veli loukkaantui vakavasti. == Lähteet == Luokka:Brittiläiset Formula 1 -kuljettajat Luokka:Le Mansin 24 tunnin ajon voittajat Luokka:Moottoriurheilussa surmansa saaneet kuljettajat Luokka:Vuonna 1914 syntyneet Luokka:Vuonna 1958 kuolleet
Rodion Cămătaru

Rodion Gorun Cămătaru (s. 22. kesäkuuta 1958 Strehaia, Romania) on entinen romanialainen jalkapalloilija. Hän debytoi maansa pääsarjatasolla Universitatea Craiovan paidassa vuonna 1974. Cămătaru edusti joukkuetta kaksitoista vuotta ja voitti liigamestaruuden vuosina 1980 ja 1981. Vuonna 1986 hän siirtyi Dinamo Bukarestin riveihin, jossa hän voitti ensimmäisellä kaudellaan maalikuninkuuden tehden 44 maalia. Tällä maalimäärällä Cămătaru voitti Euroopan Kultaisen kengän. Myöhemmin saavutus on kyseenalaistettu useiden todistajien paljastettua viimeisissä kuudessa ottelussa syntyneiden 20 maalin olleen järjestettyjä, tämä sai UEFA:n myöntämään Kultaisen kengän toiseksi sijoittuneelle Toni Polsterille. Cămătaru lopetti uransa vuonna 1993, ja oli ennen sitä pelannut Belgiassa ja Hollannissa vuodesta 1989 lähtien. Viimeisen maalinsa ammattilaistasolla Cămătaru teki Hollannin cupin finaalissa vuonna 1993 Heerenveenin paidassa. Ottelun voitti kuitenkin Ajax. Maajoukkuetasolla Cămătaru edusti Romanian maajoukkuetta 73 kertaa ja teki 21 maalia. Arvokisoissa hän edusti maataan vuoden 1984 EM-kisoissa sekä vuoden 1990 MM-kisoissa. == Lähteet == Luokka:Romanialaiset jalkapalloilijat Luokka:Vuonna 1958 syntyneet Luokka:Elävät henkilöt
Billy Zumbrun

Billy "The Kid" Zumbrun (s. 12. lokakuuta 1972) on entinen raskaansarjan nyrkkeilijä Yhdysvaltain Ogdenista, Utahista. Hän kohtasi urallaan monia aikansa huippunyrkkeilijöitä, kuten Riddick Bowen, Michael Grantin, ja Alexander Dimitrenkon. ==Lähteet== * Ammattilaisottelutilastot Boxrec- tietokannassa Luokka:Yhdysvaltalaiset nyrkkeilijät Luokka:Vuonna 1972 syntyneet Luokka:Elävät henkilöt
Mike Bailey (näyttelijä)

Michael James Bailey (s. 6. huhtikuuta 1988 Bristol) on englantilainen näyttelijä. Bailey on tullut tutuksi Skins – liekeissä -televisiosarjan mukana roolista Sid Jenkinsinä. Hänellä on isosisko, Claire Louise. == Aiheesta muualla == * Luokka:Englantilaiset näyttelijät Luokka:Vuonna 1988 syntyneet Luokka:Elävät henkilöt